CELEX: 31978R0890
Language: mt
Date: 1978-04-28
Title: Ir-Regolament tal-Kummissjoni (KEE) Nru 890/78 tat-28 ta’ April 1978 li jistabbilixxi r-regoli dettaljati għall-attestazzjoni tal-hops

Avviż Legali Importanti

|

31978R0890

Official Journal L 117 , 29/04/1978 P. 0043 - 0049 Finnish special edition: Chapter 3 Volume 9 P. 0224  Greek special edition: Chapter 03 Volume 21 P. 0013  Swedish special edition: Chapter 3 Volume 9 P. 0224  Spanish special edition: Chapter 03 Volume 14 P. 0017  Portuguese special edition Chapter 03 Volume 14 P. 0017 

		Ir-Regolament tal-Kummissjoni (KEE) Nru 890/78tat-28 ta’ April 1978li jistabbilixxi r-regoli dettaljati għall-attestazzjoni tal-hopsIL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,Wara li kkunsidrat ir-Regolament tal-Kunsill (KEE) Nru 1696/71 tas-26 ta’ Lulju 1971 dwar l-organizzazzjoni komuni fis-suq tal-hops [1], kif l-aħħar emendat permezz tar-Regolament (KEE) Nru 1170/77 [2], u b’mod partikolari l-Artikolu 2(5) tiegħu,Billi r-Regolament tal-Kunsill (KEE) Nru 1784/77 tad-19 ta’ Lulju 1977 [3] stabbilixxa r-regoli ġenerali għall-attestazzjoni tal-hops;Billi, sabiex ikun żgurat li jkun hemm tħaddin sostanzjalment uniformi tal-proċedura ta’ l-attestazzjoni fl-Istati Membri, hu meħtieġ li jkunu speċifikati l-prodotti suġġetti għall-attestazzjoni, il-ħidmiet involuti u l-informazzjoni li trid tingħata fid-dokumenti differenti li jakkumpanjaw il-prodotti msemmija;Billi, sabiex ikun eżerċitat il-kontroll fejn jidħlu l-koni tal-hops, irid ikun hemm dikjarazzjoni ffirmata mill-produttur individwali jew assoċjat ma’ l-attestazzjoni; billi dan id-dokument irid ikun fih informazzjoni li tgħin sabiex ikunu identifikati l-hops minn meta jkunu ppreżentati għall-attestazzjoni sakemm jinħareġ iċ-ċertifikat;Billi, għall-finijiet li jkunu determinati l-karatteristiċi ta’ kwalità li jrid ikollhom il-hops li jiġu approvati għall-marketing, il-kontenut umduż u l-kontenut ieħor barrani jridu jiġu kkunsidrati; billi, minħabba l-isem li ħa l-hops tal-Komunità rigward il-kwalità, il-proċeduri eżistenti normalment użati fi transazzjonijiet kummerċjali jridu jittieħdu bħala bażi;Billi l-għażla tal-metodu biex ikun verifikat il-kontenut umduż tal-hops għandha titħalla f’idejn l-Istati Membri; billi l-metodi adottati għandhom, iżda, jagħtu riżultati komparabbli; billi, f’każ li jinqala’ xi tilwim, jeħtieġ li jintuża’ metodu tal-Komunita;Billi, sabiex tkun ikkunsidrata l-prattika kummerċjali attwali f’ċerti reġjuni tal-Komunità, il-hops marketed bi u mingħajr żerriegħa jrid ikun spjegat u jrid isir provvediment biex jitniżżel sew fuq iċ-ċertifikat;Billi, sabiex ikun żgurat li dawk li jużawh għandhom l-informazzjoni eżatta dwar l-oriġini u l-karatteristiċi tal-prodotti fis-suq, ir-regoli komuni jridu jkunu stabbiliti biex ikunu mmarkati l-pakketti u nnumerati ċ-ċertifikati;Billi jrid ikun stabbilit li l-hops magħmul minn hops attestat mhux ippreparat jistgħu jkunu huma stess attestati biss jekk il-preparazzjoni ssir ġo ċirku ta’ ħidma magħluq; billi, iżda, jekk dawn il-ħidmiet isiru fiċ-ċentri ta’ l-attestazzjoni jew fl-imħażen il-proċedura għall-attestazzjoni sussegwenti għandha tiġi ssimplifika;Billi l-proċedura sussegwenti ta’ l-attestazzjoni trid ukoll tkun issimplifikata meta jinbidel l-ippakkjar tal-prodott taħt superviżjoni uffiċjali u mingħajr l-ipproċessar;Billi t-tieni subparagrafu ta’ l-Artikolu 1(1) tar-Regolament (KEE) Nru 1784/77 jipprovdi sabiex il-prodotti li huma eżentati mill-attestazzjoni jridu jkunu suġġetti għall-proċedura ta’ kontroll; billi din il-proċedura ta’ kontroll trid tiżgura li dawn il-prodotti ma jtellfux it-tifsil normali tal-marketing għall-prodotti attestati u li jgħoddu għall-użu tagħhom dikjarat u jintużaw biss minn dawk li lilhom huma kkonsenjati;Billi l-operat ta’ din il-proċedura ta’ kontroll trid tinfeda f’idejn il-korpi responsabbli mill-attestazzjoni;Billi l-miżuri li jinsabu f’dan ir-Regolament huma skond il-fehma tal-Kumitat ta’ Ġestjoni għall-Hops,ADOTTAT DAN IR-REGOLAMENT:Artikolu 1Għall-finijiet ta’ dan ir-Regolament:(a) "hops mhux ippreparat" tfisser hops li għadda minn tnixxif u imballagg preliminari;(b) "hops ippreparat" tfisser hops li għadda mit-tnixxif u imballagg finali;(ċ) "hops biż-żerriegħa" tfisser dak il-hops marketed b’kontenut taż-żerriegħa ta’ aktar minn 2 % ta’ l-użin tiegħu;(d) "hops mingħajr żerriegħa" tfisser hops li hu marketed b’kontenut taż-żerriegħa ta’ mhux aktar minn 2 % ta’ l-użin tiegħu;(e) "estratti tal-hops iżomerizzati" tfisser estratt li fih l-aċti alpha ġew kważi iżomerizzati;(f) "siġillar" tfisser l-għeluq tal-pakketti taħt superviżjoni uffiċjali u b’tali mod li l-mezzi ta’ l-għeluq issirilhom ħsara meta l-pakkett jinfetaħ;(g) "ċirku ta’ ħidma magħluq" tfisser proċess biex ikun ippreparat jew ipproċessat il-hops taħt superviżjoni uffiċjali u b’tali mod li dħul wieħed biss ikun disponibbli għall-materjali oriġinali u ħruġ wieħed biss għall-prodotti ppreparati jew ipproċessati u li l-ebda hops jew prodotti pproċessati ma jistgħu jiżdiedu jew jitneħħew waqt il-ħidma;(h) "kunsinna" tfisser numru ta’ pakketti tal-hops jew prodotti derivati li għandhom l-istess karatteristiċi murija fl-istess żmien għall-attestazzjoni mill-istess produttur individwali jew assoċjat jew bl-istess bniedem li jipproċessa.Artikolu 21. Kull kunsinna ta’ koni tal-hops ippreżentata għall-attestazzjoni jrid ikollha magħha dikjarazzjoni bil-miktub u ffirmata mill-produttur li turi:- l-isem u l-indirizz tal-produttur,- is-sena tal-ħsad,- il-varjetà,- il-post tal-produzzjoni,- ir-referenza tar-reġistru ta’ l-art jew ekwivalenti uffiċjali tiegħu,- in-numru ta’ pakketti fil-kunsinna.2. Din id-dikjarazzjoni għandha tkun mal-kunsinna tal-hops waqt kull ħidma ta’ ipproċessar jew taħlit u fi kwalunkwe każ sakemm jinħareġ iċ-ċertifikat.Artikolu 31. Il-koni kollha tal-hops miġjuba għall-attestazzjoni għandhom jaqblu mat-tifsira mogħtija fl-Artikolu 1(3)(a) tar-Regolament (KEE) Nru 1696/71 u l-inqas rekwiżiti għal marketing stabbiliti fl-Anness I ta’ dan ir-Regolament.2. L-osservanza tal-ħtiġijiet minimi tal-marketing relattivi mal-kontenut umduż tal-hops għandha tkun spezzjonata permezz ta’ wieħed mill-metodi msemmija fl-Anness II(B). Iżda, il-metodi msemmija fl-Anness II(B)(2) iridu jkunu approvati minn korp li jikkontrolla u li jrid jagħti r-riżultati bi standard deviation ta’ mhux aktar minn 2 70. F’każ li tinqala’ tilwima, l-osservanza għandha tkun spezzjonata permezz tal-metodu msemmi fl-Anness II(B)(1).L-Istati Membri għandhom jgħarrfu lill-Kummissjoni bil-metodi li jużaw.3. L-osservanza tar-rekwiżiti minimi tar-reklamar minbarra l-kontenut umduż għandha tkun spezzjonata skond il-prattika normali kummerċjali. Iżda, fil-każ ta’ xi tilwima, għandu jintuża l-metodu msemmi fl-Anness II(Ċ).Artikolu 4Għall-fini tal-metodi ta’ kontroll imsemmija fl-Artikolu 3 u mfissra fl-Anness II(B)(1) u fl-Anness II(Ċ), il-kampjuni għandhom jittieħdu b’dan il-mod:(a) Il-kampjuni għandhom jittieħdu, f’kull kunsinna, minn mill-inqas pakkett wieħed minn kull għaxra u, fi kwalunkwe każ, minn mill-inqas żewġ pakketti li jinsabu f’xi kunsinna waħda.(b) Il-kampjuni għandhom jittieħdu u jkunu trattati skond il-metodu mfisser fl-Anness II(A).Artikolu 5Iċ-ċertifikat imsemmi fl-Artikolu 5 tar-Regolament (KEE) Nru 1784/77 għandu jkollu fuqu l-kliem "hops biż-żerriegħa" jew "hops mingħajr żerriegħa", kif ikun xieraq.Artikolu 61. In-numru ta’ referenza taċ-ċertifikat kif imsemmi fl-Artikolu 5 tar-Regolament (KEE) Nru 1784/77 għandu jkun magħmul minn kodiċi li jinnominaw, skond l-Anness III, iċ-ċentru ta’ l-attestazzjoni, l-Istat Membru, is-sena tal-ħsad u l-kunsinna relevanti.2. Dan in-numru għandu jkun l-istess għall-pakketti kollha f’kunsinna waħda liema tkun.3. Qabel l-1 ta’ Settembru 1978, l-Istati Membri għandhom jgħarrfu lill-Kummissjoni bil-lista taċ-ċentri ta’ l-attestazzjoni u l-kodiċi għal kull ċentru.Il-lista ta’ dawn iċ-ċentri u n-numri tal-kodiċi tagħhom għandhom ikunu ppubblikati fil-Ġurnal Uffiċjali tal-Komunitajiet Ewropej. Lista aġġornata għandha tkun ippubblikata fl-aħħar ta’ kull sena.Artikolu 7L-immarkar imsemmi fl-Artikolu 1(2) tar-Regolament (KEE) Nru 1784/77 għandu jsir skond l-Anness IV, taħt is-sorveljanza u wara li jkun issiġillat, fuq il-unit ta’ l-imballagg li fih il-prodott irid jiġi reklamat.Artikolu 81. Hops ippreparat magħmul mill-hops li kien attestat mhux preparat ma jistax ikun attestat sakemm il-preparazzjoni ma saritx fiċ-ċirku ta’ ħidma magħluq.2. Jekk il-hops ikun ippreparat fiċ-ċentru ta’ l-attestazzjoni jew fil-maħżen:(a) iċ-ċertifikat ma jistax jinħareġ qabel ma ssir il-preparazzjoni;(b) il-hops oriġinali mhux ippreparat għandu jkun akkumpanjat bid-dikjarazzjoni msemmija fl-Artikolu 2.3. F’kull każ għandu jingħata numru lill-kunsinna tal-hops oriġinali qabel il-preparazzjoni. Dan in-numru għandu jidher fuq iċ-ċertifikat maħruġ għall-hops ippreparat.4. Sabiex ikunu attestati, il-prodotti magħmula mill-hops kif imsemmi fl-Artikolu 7 tar-Regolament (KEE) Nru 1784/77 għandhom ikunu fabbrikati f’ċirku ta’ ħidma magħluq.Artikolu 91. Waqt li jkunu għadhom fiċ-ċirkulazzjoni, it-trab tal-hops u l-estratti tal-hops ma jistax jinbidlilhom il-pakkett kif imfisser fl-Artikolu 1(5) tar-Regolament (KEE) Nru 1784/77, kemm-il darba dan ma jsirx taħt superviżjoni uffiċjali.2. Meta ssir bidla fl-ippakkjar kif imsemmi fil-paragrafu ta’ qabel mingħajr ma jkun ipproċessat il-prodott, il-proċedura l-ġdida ta’ attestazzjoni għandha tkun magħmula biss minn:- l-immarkar fuq il-pakkett il-ġdid,- it-tniżżil fuq iċ-ċertifikat oriġinali ta’ dan l-immarkar u l-bidla fl-imballagg.Artikolu 10Il-prodotti msemmija fl-Artikolu 1(1)(a) sa (d) tar-Regolament (KEE) Nru1784/77 għandhom ikunu esposti għal dawn l-ispezzjonijiet:(a) Fil-każ tal-hops maħsud fuq art li hi proprjetà ta’ min jagħmel il-birra u użata minnu fl-istat naturali jew ipproċessat:- għar-rigward ta’ kull ħxejjex, dak li jagħmel il-birra għandu qabel l-1 ta’ Novembru jibgħat lill-korp ta’ kontroll imsemmi fl-Artikolu 1(6) tar-Regolament (KEE) Nru 1784/77 dikjarazzjoni tal-varjetajiet imkabbra, l-ammonti maħsuda, il-postijiet tal-produzzjoni u ż-żoni mħawla, flimkien mar-referenzi tar-reġistru ta’ l-art jew ekwivalenti uffiċjali marbut miegħu,- ma jkunu jenħtieġu l-ebda spezzjonijiet oħra fejn il-hops ikun ipproċessat jew użat fl-istat naturali tiegħu fil-birrerija nnifisha. Fil-każijiet l-oħra kollha, l-ispezzjoni għandha tkun l-istess bħal dik taħt (ċ) hawn taħt, ħlief għal punt 5.(b) Fil-każ ta’ l-estratti tal-hops iżomerizzati, dak li jipproċessa għandu kull sena, qabel il-31 ta’ Diċembru, jgħarraf lill-korp ta’ kontroll bl-ammonti prodotti u l-ammonti reklamati. L-ippakkjar għandu jkollu l-kliem "estratti tal-hops iżomerizzat", flimkien mad-dettalji ta’ l-użin jew il-volum.(ċ) Fil-każ tal-prodotti magħmula mill-hops u pproċessati skond il-kuntratt f’isem il-birrerija, u sakemm dawn il-prodotti jkunu se jintużaw mill-birrerija stess, il-korp ta’ l-attestazzjoni jrid, meta l-hops jidħol fl-istabbiliment fejn ikunu ser jiġu pproċessati, jagħmel dokument li fuqu jidhru ta’ l-inqas id-dettalji fil-proċess tal-ħidmiet ta’ l-ipproċessar:1. referenza li tidentifika l-kuntratt,2. il-birrerija li rċevietu,3. l-istabbiliment ta’ l-ipproċessar,4. deskrizzjoni tal-prodott ipproċessat,5. in-numru ta’ referenza fuq iċ-ċertifikat jew l-attestazzjoni ta’ ekwivalenza tal-hops oriġinali,6. l-użin tal-prodott ipproċessat.Dan id-dokument għandu jingħata numru ta’ referenza, li jrid jidher ukoll fuq il-pakkett.(d) Fil-każ tal-hops u l-prodotti tal-hops imqiegħda f’pakketti żgħar għall-bejgħ lill-individwi privati għall-użu tagħhom, l-użin tal-pakkett ma jistax ikun aktar minn:- 500 gramma fil-każ tal-koni jew trab,- 150 gramma fil-każ ta’ l-estratti.Deskrizzjoni tal-prodott u l-użin tiegħu trid tidher fuq il-pakkett.Artikolu 11Qabel l-1 ta’ Settembru 1978, l-Istati Membri jridu jgħarrfu lill-Kummissjoni bil-lista taż-żoni jew reġjuni tal-produzzjoni kif imsemmi fl-Artikolu 6(1) tar-Regolament (KEE) Nru 1784/77.Artikolu 12Dan ir-Regolament se jidħol fis-seħħ mill-1 ta’Awissu 1978.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul f. Brussel, fit-28 ta’ April 1978.Għall-KummissjoniFinn GundelachViċi-President[1] ĠU L 175, ta’ I- 4.8.1971, p. 1.[2] ĠU L 137, tat- 3.6.1977, p. 7.[3] ĠU L 200, tat- 8.8.1977, p. 1.--------------------------------------------------ANNESS IĦTIĠIJIET MINIMI GĦAR-REKLAMAR TAL-KONI TAL-HOPSKaratteristiċi | Deskrizzjoni | Kontenut |Hops ippreparat | Hops |(a)Umdità | Kontenut ta' l-ilma | 12 | 14 |(b)Weraq u zkuk | Biċċiet tal-weraq miz-zokk, zkuk bil-weraq u koni biz-zokk, sabiex ikunu meqjusa bħala zokk, iz-zkuk tal-koni jridu jkunu twal ta' l-inqas 2.5 ċm | 6 | 6 |(ċ)Petali | Petali mqaċċta mill-kona | mhux applikabbli | 15 |(d)Skart tal-hops | Partiċelli żgħar li jirriżultaw minn ħsad bil-makkinarju, li jvarjaw fil-kulur minn aħdar skur u iswed u li ġeneralment ma jiġux mill-koni | 3 | 4 |(e)Għal żrieragħ"hops mingħajr żerriegħa" | Frott matur mill-kona | 2 | 2 |--------------------------------------------------ANNESS IIA. METODU TA’ L-GĦAŻLA TAL-KAMPJUNIDin il-proċedura għandha tintuża’ biex jittieħdu kampjuni tal-koni tal-hops biex ikun determinat il-kontenut umduż u, fejn ikun jgħodd, il-kontenut tal-materji barranin:1. L-għażla tal-kampjuni(a) Hops ippakkjatL-użin tal-hops proporzjonalment ma’ l-użin tal-pakkett għandu jittieħed min-numru ta’ pakketti speċifikati fl-Artikolu 4. Iridu jittieħdu kampjuni biżżejjed biex jiżguraw li hemm biżżejjed koni rappreżentattivi tal-pakkett.(b) Hops f’qatta’ merħijaĦu proporzjonijiet indaqs minn 5 sa 10 postijiet differenti fil-qatta’ kemm mill-wiċċ u f’livelli differenti. Qiegħed il-kampjun fil-kontenitur malajr kemm jista’ jkun. Biex tipprevjeni t-tmermir malajr, l-ammont ta’ hops irid ikun kbir biżżejjed biex ikun ippakkjat b’mod kompressat meta l-kontenitur jingħalaq.Il-kampjun irid jiżen mill-inqas 100 g.2. TaħlitaIl-kampjuni jridu jkunu mħallta bir-reqqa biex ikunu rappreżentattivi tal-kunsinna.3. Sotto kampjuniWara li tħallat wieħed jew aktar mill-kampjuni rappreżentattivi u tqegħidhom f’kontenitur li ma joħorġux ilma u arja minnu bħalma hi kaxxa tal-ħadid jew vażett tal-ħġieġ, minbarra fejn il-materja estranja biss trid tiġi spezzjonata.4. Ħlief waqt il-ġarr, il-kampjuni jridu jinħażnu f’post kiesaħ. Trid tingħata attenzjoni biex il-kampjuni jkunu jistgħu jerġgħu lura għat-temperatura tal-kamra ġol-kontenitur qabel ma jinfetaħ għall-ispezzjoni jew għall-analiżi.B. METODU BIEX IKUN SPEZZJONAT IL-KONTENUT UMDUŻ TAL-HOPS1. Metodu (i)Il-kampjuni għall-kontenut umduż ma jridux ikunu fl-art. Huwa importanti li huma jkunu esposti għall-arja biss għal ħin qasir meħtieġ biex jiġu trasferiti mill-kontenitur għall-mekkaniżmu li jiżen (li jrid ikollu għatu).L-ApparatMiżien sensittiv sa 0,005 g.Forn li jnixxef imsaħħan bid-dawl u li jlaħħaq mat-temperatura tat-termometru ta’ 105 sa 107 °C (l-effiċjenza tal-forn trid tiġi spezzjonata permezz tat-test tal-coppersulphate).Dixxijiet tal-metall li għandhom dijametru ta’ bejn 70 sa 100 mm, fondi bejn 20 sa 30 mm u għandhom għotjien li jagħlqu sew.Dessikatur ordinarju, tajjeb biex jitpoġġew fih id-dixxijiet u li jkun fih materjal li jneħħi l-umdità bħall-indikatur silica gel.MetoduIttrasferixxi minn 3 sa 5 g ta’ hops ġo dixx u agħlaq l-għatu qabel tiżnu. Iżnu malajr kemm jista’ jkun. Neħħi l-għatu u poġġi d-dixx ġol-forn għal siegħa bl-eżatt. Erġa’ poġġi l-għatu, poġġi d-dixx fid-dessikatur biex jiksaħ għal mill-inqas 20 minuta u mbagħad iżen id-dixx.KalkoliIkkalkula t-telf fl-użin bħala perċentwali ta’ l-użin oriġinali tal-hops. Id-devjazzjoni massima għall-estimi individwali hija 1 %.2. Metodu (ii)Dan il-metodu juża’ jew miżien elettroniku li jnixxef il-hops permezz ta’ raġġi infra-red jew arja sħuna, jew apparat elettroniku li jkejjel, li jirreġistra fuq skala l-livell ta’ l-umdità tal-kampjun meħud.Ċ. METODU BIEX IKUN SPEZZJONAT IL-KONTENUT TA’ MATERJI BARRANIN1. Għarfien tal-weraq u z-zokk, il-weraq modifikati u l-kontenut mormiGħarbel ħames kampjuni ta’ 100 g billi tuża’ passatur ta’ 2 mm. Iġbor il-lupulin, ir-rimi u ż-żrieragħ u ifred iż-żrieragħ b’idejk. Qiegħed il-kampjuni fuq naħa waħda. Ittrasferixxi l-kontenuti tal-passatur ta’ 2 mm għall-passatur ta’ 10 mm, għarbel u erġa’ għarbel.Il-koni tal-hops, il-weraq, iz-zkul u l-materji barranin miġbura bl-idejn mill-passatur waqt li l-weraq tal-koni, iż-żerriegħa, ir-rimi tal-lupulin u xi weraq u zkuk oħra jkunu għaddejjin mill-għarbiel. Dan kollu jintgħażel bl-idejn u jinqasam f’dawn il-gruppi li ġejjin:1. Weraq u zkuk,2. Hops (weraq tal-koni, koni tal-hops u lupulin),3. Skart,4. Żrieragħ,5. Weraq modifikati, fil-każ tal-hops mhux ippreparat.L-iskart u l-lupulin ma jistgħux jinfirdu. Il-perċentwali relattiv ta’ kull wieħed irid għalhekk ikun stmat permezz ta’ evalwazzjoni oġġettiva tal-kulur u l-użin ikun ikkalkulat jekk jassumu li d-destin tagħhom ikun identiku.Il-gruppi differenti jintiżnu u l-perċentwali li kull grupp jirrappreżenta fl-użin tal-kampjun oriġinali jkun determinat.2. Determinazzjoni tal-kontenut taż-żerriegħaPoġġi l-kampjun ta’ 25 g ġo kontenitur tal-metall bl-għatu u saħħnu f’forn li jnixxef għal sagħtejn f’temperatura ta’ 115 °C biex tmewwet ir-resin li jwaħħal.Kebbeb il-kampjun imnixxef f’biċċa drapp tat-tajjar ħarxa u ogħrok bis-saħħa jew ħabbat b’mod mekkaniku biex tifred iż-żrieragħ mill-hops. Ifred il-hops imnixxef u mfarrak b’mod fin miż-żrieragħ bi grinder jew passatur tal-ħadid wiesa’ 1 mm.Ifred kull ħaġa li tibqa’ maż-żrieragħ billi tuża’ jew wiċċ immejjel miksi b’karta ħarxa jew xi metodu ieħor li jħalli l-istess riżultat, i.e. iżomm iz-zkuk u xi materji oħra u jgħin liż-żrieragħ biex jiżolqu.Iżen iż-żrieragħ u ara l-perċentwali taż-żrieragħ relattiv ma’ l-użin tal-kampjun oriġinali.--------------------------------------------------ANNESS IIIIL-KODIFIKAZZJONI U S-SEKWENZA TA’ KOMPOŻIZZJONI TAN-NUMRI TA’ RIFERENZA TAĊ-ĊERTIFIKAT1. Ċentru ta’ l-attestazzjoniNumru bejn 0 u 100 komunikat mill-Istati Membri.2. L-Istati Membri li jagħmlu l-attestazzjoniB  għall-BelġjuD  għar-Repubblika Federali tal-ĠermanjaDK  għad-DanimarkaF  għal FranzaIRL  għall-IrlandaITA  għall-ItaljaLUX  għal-LussumburguNL  għall-OlandaUK  għar-Renju Unit3. Sena ta’ ħsadL-aħħar żewġ numri tas-sena tal-ħsad.4. L-identifikazzjoni tal-kunsinnaIn-numru mogħti lill-kunsinna mill-korp li jattesta (eż. 12 B 77 170225)--------------------------------------------------ANNESS IVL-IMMARKAR TAL-PAKKETTIL-immarkar għandu jiddependi mit-tip ta’ pakkett:(a) Il-koni tal-hops imqiegħda f’balal jew f’lottijiet:- l-istampar fuq il-pakkett.(b) Trab tal-hops fil-pakketti:- l-istampar fuq il-pakkett.(ċ) Trab tal-hops jew estratti tal-hops f’bottijiet tal-ħadid:- stampar fuq il-kaxxa jew stampar fil-ħadid.(d) Pakkett issiġġillat li jkun fih kunsinna ta’ pakketti jew kaxex tat-trab jew estratti:- l-istampar fuq il-pakkett issiġġillat.--------------------------------------------------